**Szakmai életút**

**Név: Horváth Erika**

**Születési hely, idő:** Budapest X., 1961.12.21.

**Tanulmányait a** Mérnök utcai Általános Iskolában (Bp.), a 7-8. osztályt ének-zenei tagozaton a Tóth Lajos Általános Iskolában (Kaposvár), a középiskolát (1976-80) a Munkácsy Mihály Gimnázium kémia tagozatán (Kaposvár) végezte. Közben zeneiskolába járt, klarinét szakra.

***Zenei pálya***

1977-tel kezdődően a hangszeres pályája vált ígéretessé. A Keszthelyi Helikoni Diáknapokon arany fokozatot ért el többször. Ezután az Egyetemi – Főiskolai Kulturális Napokon gyűjtötte az érmeket. 1979-ben az I. Országos Fafúvós Versenyen elért 3. helyezése. A kaposvári Művelődési Központ Ifjúsági Fúvószenekarával sokat turnézott. A celldömölki Kráterhangverseny legjobb szólistájaként három éven át megkapta a vándorserleget. A Magyar Rádió zenei szerkesztője meghívta rádiófelvételre; háromszor játszhatott a Kossuth ill. Petőfi Rádióban Weber és Rossini darabokat. 1980-ban a Pécsi Tanárképző Főiskolán matematika - ének-zene szakra került, és vele párhuzamosan a Pécsi Zeneművészeti Főiskolán tanult tovább klarinétozni, ahol klarinétoktatói végzettséget is szerzett. A Mecseki Ércbányászati Fúvószenekarában 6 évig zenélt.

A zenén kívül a természettudományok is érdekelték.

Általános iskolában atletizált, súlylökésben aranyérmet nyert városi versenyen. A gimnáziumban versenyszerűen kosárlabdázott.

A későbbiekben a Veszprémi Egyetemen kémia majd környezettan, a JPTE-PMMFK-án környezeti szakmérnök, a PTE TTK-n biológia MA szakos diplomát is szerzett.

***Természettudományos pályaív***

1983-ban a matematika módszertani dolgozattal vett részt a XVII. OTDK –án. 1984-ben került Szentlőrincre, ahol 2 év alatt olyan kamarakórust sikerült összeállítania, amely az összes nagyközségi műsorban szerepelt, és díjat is nyert Szigetváron.

***Felnőttoktatás és szakértés***

1989-ben a pécsi Dolgozók Gimnáziumába került. Közben párhuzamosan tanított más középiskolákban is. (Gandhi Gimnázium, 500. sz. Angster József Szakképző Iskola, Pellérdi Ált.Isk. ) A pécsi Széchenyi Gimnáziumban egyik tanulója kémiából az OKTV-n 10. helyezést ért el.

2002-2005 között több gyakornok tevékenységét irányította és szakértőként véleményezte.

2008- érettségi elnöki teendőket is ellát.

***Általános természettudományok oktatása***

2006-ban az új „Természettudomány” érettségi lehetőségét kihasználva, az iskolát bázisiskolává sikerült tennie. Erről tanulmány is megjelent: (<http://regi.ofi.hu/tudastar/csorbalaszlo-horvath>)

2010-ben a „Természettudományos oktatás fejlesztéséhez szükséges taneszközök beszerzésének támogatása” című pályázaton természettudományi eszközcsomagot nyert.

2014-ben az OFI felkérte a művészeti szakközépiskolák természettudományos kerettantervének lektorálására.

2014 óta szervezi a „Kutass velünk!” Országos Baptista Versenyt.

2015-ben tehetséges texasi és magyar diákoknak tartott közös laboratóriumi gyakorlatot.

2018-ban az OFI felkérte az emelt szintű természettudomány érettségi tervének véleményezésére.

2018-ban a Nemzeti Tehetség Program által kiírt *„A matematikai, a természettudományos és a digitális kompetenciák erősítését szolgáló hazai és határon túli tehetségsegítő programok támogatása”* pályázaton 1,4 M Ft-ot nyert.

***Részvétel a magyarországi kísérletes természettudományos oktatás megújításában***

2014-ben a PTE BMG természettudományos laboratóriumát a TÁMOP 3.1.3 projekt keretében vezette. Mindezekről az általa szerkesztett [www.gelabor.hu](http://www.gelabor.hu) honlapon részletes leírás olvasható.

Galanthus Nemzetközi Klíma-Projekt 2015-2020 indításában vett részt 2015-ben Beregszászon. 2017.03.11-én megszervezte az Első Hóvirágos Munkatalálkozót (GG2020-Workshop) ELTE Füvészkertjében a projektben résztvevőknek (5 ország, 15 intézmény).

A projekthez köthető cikkei:

1. „A kutatásalapú tanulás (IBL) és a „BINET-BioTár Modell” tapasztalatai a természettudományos oktatás megújításában” cikke az Iskolakultúrában jelet meg: <http://www.iskolakultura.hu/ikultura-folyoirat/documents/2015/05/2015_szeparatum.pdf>
2. „ A hóvirágok (Galanthus spp.) mint modellnövények a természettudományok kísérleti oktatásában” című cikke Ukrajnában, a beregszászi II. Rákóczi Ferenc Kárpátaljai Magyar Főiskolának tudományos folyóiratában, a LIMES-ben jelent meg: <http://www.kmf.uz.ua/hun114/letoltes/limes/LIMES2015_v.pdf>

Tanulóinak eredményei a témában:

A Magyarországi Baptista Egyház Comenius Ház projektje pályázatának (2018.03.03) nyertesei iskolánk diákjai.

SZTE Móra Ferenc Szakkollégium tudományos cikkíró pályázatán (2018) 3. helyezés.

2018-ban szervezte meg a Baptista Tehetségsegítő Tanács Első Természettudományos Tehetségtámogató Szakmai Fórumát.